Lav et referat af nedenstående tekst:

Tekst:
Herning Blue Fox bliver forstærket i den syvende og sidste DM-finale, hvis holdet formår at slå Aalborg tirsdag aften i kamp seks. Holdet er stadig tvunget til at vinde tirsdagens kamp mod Aalborg, men hvis det lykkes, kan backen Patrick Madsen vende tilbage til den syvende og sidste finalekamp. Det skyldes en karantæneændring, oplyser Danmarks Ishockey Union. Madsen fik tre dages karantæne efter fredagens kamp, og dermed var han dømt ude i resten af finaleserien. Det skete efter en hårdhændet takling på Aalborgs Thomas Spelling, som Madsen skøjtede ind i, mens piraten kiggede den anden vej. Herning Blue Fox har dog appelleret beslutningen med påstand om, at lignende episoder tidligere har givet én spilledags karantæne. Efter appellen er karantænen nedsat fra tre til to spilledage, og dermed skal Patrick Madsen altså også sidde ude i kamp seks, der spilles tirsdag aften. Aalborg fører serien med 3-2. Derfor kan nordjyderne genvinde mesterskabet med en udesejr i Herning. Hvis Herning derimod får udlignet til 3-3 i kampe, skal den sidste finalekamp spilles i Aalborg. Finalekampene Aalborg-Herning 6-0 Herning-Aalborg 3-4 (efter forlænget) Aalborg-Herning 2-3 (efter forlænget) Herning-Aalborg 2-6 Aalborg-Herning 1-2 Herning er desuden uden Jonathan Racine, der ligesom Patrick Madsen fik tre spilledages karantæne for en svinestreg i kamp fire. Herning-Aalborg tirsdag klokken 19.30 på TV 2 Sport X og TV 2 Play. TV2 Nord er også til stede i Herning - klar til dække en eventuel aalborggensisk guldfest.

Referat:
De hårdhændede ræve må dog stadig undvære profil inden aftenens alt-afgørende kamp.